D tikti iɣef t-ttezzi taḥkayt n wungal, ad d-naf isental igejdanen iɣef i d-ttawin yineḍruyen n teḥkayt, akken ad d-naf kra n yisental d inaddayen kečmen-d mi i tt-nernint tigawin n teḥkayt, asentel icudd di tuget ɣer wayen tettidir tmetti deg tallit-nni, acku amyaru d mmi-s n tallit-nni ideg yettidir, ma yella d ṭṭrad ad d-naf asentel-is yeqqen ɣer lgerrira, ma yuɣ tamurt-nni kra n lexṣaṣ deg tedrimt, yeɣli-d lḥif ɣef wegdud ad tt-afeṭṭ yewwi-d ɣef waya… Ɛla ḥsab n usegzawal n uzɣan aseklan : « Awal asentel lmeɛna-s tikti, tayri, lmut, asnulfu, agama…d win ara yesnarnin talɣiwin yemxalafen deg wedlis ».14